 

**РЕПУБЛИКА СРБИЈА**

**ОПШТИНА РАЧА**

Општинска управа Рача

Одељење за привреду, пољопривреду, буџет и финансије

**ОБАВЕШТЕЊЕ ПОЉОПРИВРЕДНИЦИМА**

|  |
| --- |
| **ОСТВАРИВАЊE ПРАВА НА ПОДСТИЦАЈЕ У СТОЧАРСТВУ ПО КОШНИЦИ ПЧЕЛА** |

|  |
| --- |
| У складу са **Правилником** **о условима и начину остваривања права на подстицаје у сточарству по кошници пчела** *("Сл. гласник РС", бр. 33/2015, 14/2016, 20/2018, 44/2018 - др. закон и 27/2019),* правно лице, предузетник и физичко лице – носилац комерцијалног породичног пољопривредног газдинства, које испуњава услове прописане законом којим се уређују подстицаји у пољопривреди и руралном развоју, може да оствари право на подстицаје у сточарству по кошници пчела **за најмање 20, а највише 1000 кошница пчела.**  Подстицаји се остварују у износу од **800 динара по кошници пчела.**  Захтев за остваривање права на подстицаје по кошници пчела подноси се за сваку календарску годину, једанпут годишње, **од 15. априла до 31. маја текуће године,** на Обрасцу – Захтев за подстицаје по кошници пчела за \_\_\_\_\_ годину, Министарству пољопривреде, шумарства и водопривреде – Управи за аграрна плаћања, на адресу **Булевар краља Александра 84, 11050 Београд**.  *Захтев се може поднети и електронским путем уз поседовање електронског квалификованог потписа, више информација о овом Правилнику и свим другим актуелним подстицајима Министарства пољопривреде, шумарства и водопривреде РС, можете пронаћи на званичној интернет страници Управе за аграрна плаћања:* ***uap.gov.rs.*** |